*Sangdramatisering af Grundtvigs salme*

***Et barn er født i Betlehem***



Efter idé af Julie Waaler Eckhoff

****Introduktion**

**Forord**

Juleevangeliet bliver fortalt gennem oplæsning og dramatisering af Grundtvigs populære julesalme *Et barn er født i Betlehem*, Den Danske Salmebog nr. 104. Der er tilføjet nogle vers til salmen for at få flere detaljer ved juleevangeliet med.

v. 1-3, 9-15 af Grundtvig; v. 4-6, 8 af Julie Waaler Eckhoff; v. 7 af Rebekka Holst Pedersen

Publikum kan evt. hjælpe eleverne med at synge sangen.

Stykket begynder med en oplæsning som en præsentation af stykket.

Sangdramatiseringen er inspireret fra Den autoriserede Bibel, 1992:

Matt 2,1-12 *De vise mænd*

Luk 1,26-38 *Bebudelsen af Jesu fødsel*

Luk 2,1-20 *Jesu fødsel*

**Målgruppe:** 0. -1. klasse.

**Fællesmål**

Børnehaveklassen (det praktiske/musiske):

* udtrykke sig på forskellige måder med billeder, sang, drama, spil på instrumenter, bevægelse, tale og skriftsprog.

## Børnehaveklassen (bevægelse og motorik):

* kombinere sproglige aktiviteter med fysiske handlinger.

Dansk – det talte sprog (trinmål efter 2. klasse):

* fremlægge, referere, fortælle og dramatisere.
* improvisere og eksperimentere med kropssprog og stemme.

Dansk – sprog, litteratur og kommunikation (trinmål efter 2. klasse):

* udtrykke sig i billeder, lyd og tekst samt i dramatisk form.

Kristendomskundskab – bibelske fortællinger (trinmål efter 3.klasse):

* tale med om indholdet af de bibelske fortællinger.
* gengive udvalgte bibelske fortællinger på forskellig vis.

Kristendomskundskab – kristendommen og dens forskellige udtryk i historisk og nutidig sammenhæng (trinmål efter 3.klasse):

* samtale om, hvad kirke og kristendom er.

Musik – musikudøvelse (trinmål efter 2. klasse)

* synge med på et repertoire af nye og ældre danske sange og salmer med vægt på børnesange samt årstids- og højtidssange.

Musik – musikforståelse (trinmål efter 2. klasse)

* udtrykke elementer i et musikstykke i leg og dramatisering.

**Rekvisitter**

Tøj og ting til Josef, Maria, Jesus, krybbe, hyrder, vismænd, engle. Kan også spilles med almindeligt tøj.

**Scenen**

For at gøre scenen enkel kan baggrunden forestille himlen med stjerner på. Det kan være en blå plade eller stof, hvor der er sat stjerner på. Husk den store stjerne.

# Medvirkende

# Oplæser (kan enten være læreren, en elev/flere elever), Maria, Josef, vismænd, hyrder, engle.

Antallet af oplæsere, hyrder, vismænd og engle kan varieres, så det passer til klassens elevtal.

### Manuskript

# Oplæser

Kære *(nævner dem, der ser dette stykke)*.

Nu skal I høre, hvad der skete dengang for længe, længe siden, før ”Et barn blev født i Betlehem”.

Jomfru Maria boede i Nazaret. Hun fik en dag besøg af englen Gabriel. Gabriel fortalte, at hun skulle føde Guds søn og give ham navnet Jesus. Maria var forlovet med Josef.

En dag befalede kejser Augustus, at alle mennesker i hans store rige skulle tælles. Derfor skulle alle rejse til den by, hvor deres familier kom fra. Josef kom fra byen Betlehem, så derfor rejste Maria og Josef den lange vej fra Nazaret til Betlehem. Der var mange mennesker i byen, så det eneste sted, de kunne overnatte, var i en stald sammen med okser og æsler.

Nu er vi kommet dertil, hvor I skal synge/høre, hvad der skete, efter at ”Et barn blev født i Betlehem”.

*Der spilles et forspil, mens eleverne finder deres pladser på scenen. Maria med Jesusbarnet og Josef er ved siden af scenen – parat til at gå ind under v. 2. En krybbe er anbragt på scenen. Englene står på scenen foran hyrderne, så de bliver holdt skjult under v. 1-3.*

**Dramatisering**

|  |  |  |
| --- | --- | --- |
| **Vers** | **Dramatisering** | **Sang** |
| 1. Et barn er født i Betlehem Thi glæde sig Jerusalem!Halleluja, halleluja! | *Krybben er på scenen.* *Englene står på scenen foran hyrderne, så de skjules.*  | *Englene.* |
| 2. En fattig jomfru sad i lønog fødte Himlens kongesøn.Halleluja, halleluja! | *Maria, der går med barnet, og Josef går hen til krybben og sætter sig.*  | *Englene.* |
| 3. Han lagdes i et krybberumGuds engle sang med fryd derom.Halleluja, halleluja! | *Maria vikler stof rundt om barnet og lægger Jesusbarnet i krybben.*  | *Englene.* |
| 4. Til hyrderne på marken dérder kom Guds egen englehær.Halleluja, halleluja! | *Englene går til siden, så hyrderne kommer frem.* *Englene synger mod hyrderne.*  | *Englene.* |
| 5. Barn Jesus i en fattig staldsom verdens frelser findes skal.Halleluja, halleluja! | *Hyrderne ser forskrækket op mod englene.* | *Kan evt. synges af en eller to engle.*  |
| 6. Til Betlehem I glade gå,find Frelseren i krybbens strå.Halleluja, halleluja! | *Hyrderne går hen til Maria og Josef og knæler ved krybben.* | *Kan evt. synges af en eller to engle.* |
| 7. De vise mænd på stjerner såEn stjerne ny på himlen stå.Halleluja, halleluja! | *Vismændene kommer frem, peger og ser på den store stjerne.* *De har gaver i deres hænder.*  | *Alle undtagen vismændene.* |
| 8. Følg stjernen, som for ham blev tændt.Find kongen, som vor Gud har sendt.Halleluja, halleluja! | *Vismændene peger og følger stjernen hen til krybben.* | *Alle undtagen vismændene.*  |
| 9. Og Østens vise ofred´ dérguld, røgelse og myrra skær.Halleluja, halleluja! | *Vismændene knæler og giver Maria og Josef deres gaver.*  | *Alle undtagen vismændene.* |
| 10. Forvunden er nu al vor nød,os er i dag en frelser fød.Halleluja, halleluja! | *Rejser sig op og ser på Maria og Josef.* | *Vismændene.* |
| 11. Guds kære børn vi blev på ny,skal holde jul i Himmel by.Halleluja, halleluja! | *Hyrderne og vismændene står samlet.*  | *Hyrderne og vismænd.*  |
| 12. Guds engle der os lære bratat synge, som de sang i nat.Halleluja, halleluja! | *Hyrderne og vismænd står samlet.* | *Hyrderne og vismænd.* |
| 13. På stjernetæpper lyseblåskal glade vi til kirke gå.Halleluja, halleluja!14. Da bliver engle vi som deGuds milde ansigt skal vi se.Halleluja, halleluja! | *Alle rejser sig og går frem på scenen.* | *Alle**Alle.*  |
| 15. Ham være pris til evig tid,for frelser bold og broder blid!Halleluja, halleluja! |  | *Alle.*  |